کاگدئے گواتءِ دستءَ دیم بدے
 ارساں پیلکءَ بنداں پہ تو
 جزماں ساھگئے شھم ایت زندءَ
 ھزام کار اِیت زر بندءَ
 نوداں گون اِنت وشی نوں
 چی ءِ تاوان ءُ چی ءِ ارمانیں
 بل نوں ما را تو زندءَ
 مولماں جاک ءُ کوکار انت
 موسم ءَ دْرکءُ اشتاپ انت
 پاداں گرّاں من بے تو
 اعھدی کسہ پش کپتاں
 شیر ءُ شیلانچ بیگواہ انت
ماتی بچءَ بیزار انت
 سھب ءُ بیگاہ کوکار انت
 ورنا کپتگ بے کارانت
 مرچی باندءَ پیداک انت
 شھرءَ نوکیں راہءُ در
 دنیا سر بوتگ آزمانءَ
 ما را برتگ بے نانءَ
 ھیران منتگ اے سسا
 اوھے من ءُ بے نانی
 شدیگیں لاپءُ بے زبانی
 ننداں جیڑاں گریواں من
 ملا زھرءِ انگت تو ……
 عبدالحمید موج